recursal/SuperWikiNEXT-32B huggingface dataset:
**Hossbach-protokollen** er det historiske kildeskrift som det påstås fastholder de krigsplaner som Adolf Hitler fremla for ledende tyske militære i generalstaben og riksutenriksministeren på en konferanse i sitt rikskansli i Berlin den 5. november 1937. Fem dager etter konferansen utferdiget oberst Friedrich Hossbach et referat på grunnlag av sine egne stikkordsmessige notater. Det dreier seg således strengt tatt ikke om en protokoll, men om en nedtegnelse. Overleverelseshistorien til dokumentet er kompleks, og derfor anfektes dets verdi som historisk kilde, blant annet av A. J. P. Taylor.

Hitler erklærte på denne hemmelige konferansen at det tyske *romspørsmål* *(«die deutsche Raumfrage»)* bare kunne løses ved en krig som måtte utkjempes senest mellom 1943 og 1945. Deltagere på konferansen var krigsminister Werner von Blomberg, hærens øverstkommanderende Werner von Fritsch, marines øverstkommanderende Erich Raeder, luftvåpenets øverstkommanderende Hermann Göring, utenriksminister Konstantin von Neurath og Hitlers militæradjutant oberst Friedrich Hoßbach. På dagsordenen stod egentlig krigsøkonomien; Hitler ignorerte dette og benyttet anledningen til å legge frem sine mål.

I protokollen heter det blant annet at *«løsningen på det tyske spørsmål kan bare nås ved makt».* Samtidig fortalte Hitler staben at det var hans faste beslutning så snart som mulig å slå til mot Tsjekkoslovakia og Østerrike.

Eksterne lenker
---------------

* Hossbach-notatet (fullstendig tekst)

|  |  |
| --- | --- |
| Oppslagsverk/autoritetsdata | VIAF **·** GND
 |

Portal: Andre verdenskrig
**Rolf Sverre Håndstad** (født 21. mai 1958 i Kristiansund, død 2. april 2019 i Hønefoss), også kjent under pseudonymene **Rhesus Minus** og **Balle Brock**, var manusforfatter og av og til tegner i humorbladet *Pyton* fra 1986 til 1990. Han ble beskrevet som *Pytons* kreative drivkraft i bladets glansperiode på slutten av 1980-tallet, og den som skapte de aller galeste historiene.

Håndstad skrev manus til serien *Rhesus Minus og Tommy Tusj*, som ble tegnet av Tommy Sydsæter og var en av *Pytons* mest populære serier – men han leverte også mange andre bidrag til bladet, som for eksempel *Pyton*-kursene «Hvordan bli trønder/nordlending/sunnmøring» (tegnet av Sydsæter) og tegneserieparodiene «Serieheltenes jul/påske/sommerferie etc», som gikk jevnlig i bladet og vanligvis ble tegnet av Frode Øverli eller Bjørn Ousland. Han sto også bak mye av innholdet i «Pytonposten», en fast spalte i bladet som parodierte dagsaktuelle saker.

Håndstad sluttet i *Pyton* våren 1990, men figuren Rhesus Minus fortsatte likevel å dukke opp i bladet med jevne mellomrom helt til *Pyton* ble nedlagt i 1996.

Han døde av kreft 2. april 2019, 60 år gammel.

Referanser
----------

1. 1 2   snl.no, besøkt 3. april 2019[Hentet fra Wikidata]
2. ↑   www.vg.no, besøkt 3. april 2019[Hentet fra Wikidata]
3. 1 2  Øysten David Johansen (3. april 2019). ««Rhesus Minus»’ far er død». *VG*. Besøkt 3. april 2019.
4. ↑
5. ↑  Øyvind Holen (3. april 2019). «Pyton-skaperen Rolf Håndstad, bedre kjent som Rhesus Minus, er død, 60 år gammel». *Dagens Næringsliv*. Besøkt 3. april 2019.

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** ISNI
 |
Skyline i Shapingba
Shapingba i Chongqing
Bredden av Jialing Jiang i Shapingba
**Shapingba** (kinesisk: 沙坪坝区; pinyin: *Shāpíngbà Qū*) er et bydistrikt nær sentrum i byprovinsen Chongqing i Folkerepublikken Kina. Den ligger på høyre bredd av elven Jialing.

Arealet er på 396 km².

Befolkningen var på 840 900 innbyggere i 2004.

Chongqinguniversitetet ligger i dette bydistriktet.

Administrative enheter
----------------------

Distriktet består av elleve storkommuner:

* Huilongba (回龙坝镇)
* Fenghuang (凤凰镇)
* Qingmuguan (青木关镇)
* Zhongliang (中梁镇)
* Tuzhu (土主镇)
* Chenjiaqiao (陈家桥镇)
* Huxi (虎溪镇)
* Xiyong (西永镇)
* Gele Shan (歌乐山镇)
* Zengjia (曾家镇)
* Qinjiagang (覃家岗镇)

Samferdsel
----------

Kinas riksvei 212 løper gjennom området. Den begynner i Lanzhou i Gansu og fører sørover via Nanchong i Sichuan og ender i Chongqing.

Referanser
----------

1. ↑  Beskrivelse (Phoer.net) Arkivert 5. mai 2009 hos Wayback Machine.

Eksterne lenker
---------------

* Beskrivelse (Phoer.net)
* Lokalregjeringens hjemmesider

|  |  |
| --- | --- |
| Oppslagsverk/autoritetsdata | Encyclopædia Britannica
 |
Nylon 6.
**Perlon** er handelsnavnet for polykaprolaktam eller nylon 6, et polyuretan (PUR) som har store likhetstrekk med nylon 6,6, mer kjent som nylon. Under andre verdenskrig ble perlon brukt som materiale til fallskjermer. Fra 1943 ble det også brukt til damestrømper. Nå brukes perlon til fiskesnøre, for eksempel til juksefiske eller makrelldorging, men også til fjellklatring og fiolinstrenger.

Historie
--------

Perlon ble oppdaget i 1937 av Otto Bayer ved IG Farben i Leverkusen i Tyskland. Materialet ble utviklet for å reprodusere egenskapene til DuPonts nylon (nylon 6,6) uten å bryte patentet deres. Både perlon og nylon ble brukt til fibre og børster, men perlon klarte ikke i lengden å overleve i konkurransen med DuPonts nylon. 

Senere har det allikevel dukket opp andre materialer basert på lineære polyuretaner. Et slikt materiale var Durethan U, men også det tapte konkurransen. Et produkt som har klart seg, er Isoplast, som er svært kjemikalieresistent. Varemerket Perlon representerer i dag Bayers fibermateriale basert på PA 6 og Urethan er Bayers betegnelse for PA og legeringer av PA med butadiengummi.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin
 |
**Hossein Derakhshan** (حسين درخشان;, også kjent som ***Hoder***, født 7. januar 1975) er en iransk-canadisk journalist, blogger og Wikipedia-bruker. Bloggen hans er angivelig den mest leste på persisk.

Bakgrunn og virke
-----------------

Derakshan er opprinnelig fra Iran. Han begynte som journalist på internett, i den reformvennlig iranske avisen *Asr-e Azadegan*. Den ble stengt av en iransk domstol, og han gikk over til en annen avis, *Hayat-e No*.

I desember 2000 bosatte hans seg i Toronto i Canada. Den 25. september 2001 startet han bloggen *Sardabir: khodam* (*«Redaktør: Meg selv»*), skrevet på persisk i unicode. Han flyttet senere til Blogger.com, som ikke støttet unicode, men med noen enkle grep klarte han å få det til å fungere. Han skrev en guide til hvordan man publiserer blogger på persisk, og i løpet av en måned økte antallet sterkt. Det er nå flere tusen persiskspråklige blogger. Hossein bruker nå annen teknologi for å skrive persisk på sin blogg. I 2001 begynte han også å bidra til den persiske avdelingen i BBC World Service.

Etter et besøk i Iran i 2005 ble han stoppet på flyplassen og holdt tilbake for avhør. Dette skjedde angivelig på grunn av hans virksomhet på Internett.

I 2006 publiserte han en artikkel på The Washington Posts bloggside der han tok til orde for at Iran burde skaffe seg atomvåpen for å forhindre en mulig invasjon av landet. Han uttaler videre i bloggen at USAs desperate jakt på energi (som olje) og deres invasjon av Irak har overbevist ham om at anskaffelse av atomvåpen som en defensiv mekanisme er den eneste sikre løsningen overfor et ekspanderende USA i dag og et stadig mer ekspansivt Kina i morgen.

Referanser
----------

1. ↑  Associated Press (28. august 2008): «Associated Press» Arkivert 12. oktober 2008 hos Wayback Machine.. *Wired.com*
2. ↑  Derakhshan, Hossein (23. august 2006): «Iran Needs Nuclear Weapons», brev til *PostGlobal*, interactive conversation on global issues moderated by Newsweek International

Eksterne lenker
---------------

* (en) Hossein Derakhshan – kategori av bilder, video eller lyd på Commons Rediger på Wikidata
* Hossein Derakhshans blogg
* Persian blogging round the globe (*BBC News*)
* Blog Spring (*Wired*)
**Perleporten Teatergruppe** var en kollektivt ledet gruppe som ble dannet av Birgit Christensen, Karl Hoff og Catrine Telle i Oslo mars 1975.

Fra 1969 til 1972 var de elever ved Hartvig Nissen skole i Oslo, hvor de tok artium på Dramalinjen, med Maja Lise Rønneberg Rygg som lærer i drama, norsk og teaterhistorie. Etter gymnaset skaffet de seg noe tilleggsutdannelse og arbeidserfaring innen teater i Norge og utlandet, for så å gjenforenes i Oslo i mars 1975, som var en drøm de tre hadde båret på siden de gikk ut fra Nissen i 1972.

Perleporten ble kjent for sitt venstreradikale politiske teater. Gruppa produserte 8 teaterforestillinger i løpet av de 9 årene de eksisterte (1975-1984), herav en barneforestilling (*Se hva jeg tør*). Den første produksjonen var *Faren satt på første benk og moren satt på annen og Knoll og Tott på galleri og lo som bare faen* fra 1975, den siste var *Det siste skrik* fra 1983.

Eksterne lenker
---------------

* Perleporten Teatergruppe på Sceneweb

|  |  |
| --- | --- |
| Oppslagsverk/autoritetsdata | Store norske leksikon
 |
Cimarron nær Forgan, vest i Oklahoma
Cimarrons elveløp (markert med rødt)
**Cimarron** er ei elv i delstatene Oklahoma, Kansas, Colorado og New Mexico i USA. Den har utspring ved Raton Pass lengst nordøst i New Mexico, og munner ut i elva Arkansas ved Tulsa i Oklahoma. Navnet stammer fra et spanske ord som betyr *vill*, som i villsau. Elva er 1 123 km lang, med et nedbørfelt på 46 565 km².

Fra utspringet i New Mexico renner Cimarron, som her kalles *Dry Cimmarron*, mot øst og inn i Oklahomas *panhandle*. Den svinger mot nordvest og inn i Colorado, men bare 15 km senere passerer den grensa til Kansas, hvor den renner gjennom *Cimarron National Grassland* og deretter *Cimarron-ørkenen*. På denne strekningen tørker elva ofte helt ut i sommermånedene. Elva snur tilbake mot Oklahoma, og krysser deretter fram og tilbake over grensa mellom de to delstatene, før den vender mot sørøst og inn i Oklahoma. Ved Tulsa munner elva ut i reservoaret *Keystone Lake* i Arkansas-elva. På grunn av den lave vannføringen er elva ikke seilbar for skip, og det er heller ikke bygget demninger langs elva. 

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames **·** GNIS
 |
Et kart fra 1888 viser Perleflodens delta, og både Kanton, Macao og Hongkong er inntegnet.
**Perleflodens delta** (珠江三角洲; *Zhūjiāng sānjiǎozhōu*) i Folkerepublikken Kina er både en geografisk region og en politisk-økonomisk region. Den omfatter områdene der Perlefloden og dens bielver renner ut i Sør-Kina-havet. Geografisk og geologisk må den sies å omfatte de lavereliggende områder rundt elvearmene som renner ut i havet, og da er det et spørsmål om Hongkong og Shenzhen kan medregnes ettersom de ligger i fjellandskaper som ikke gjennomtrekkes av elver, og noe øst for elvemunningene. 

Økonomisk er det imidlertid vanlig å medregne disse to byene, slik at alle administrative enheter rundt viken der Perlefloden renner ut inngår. Den kinesiske formelle avgrensning av deltaet som politisk-økonomisk region medregner ni prefekturer i provinsen Guangdong, nemlig Guangzhou, Shenzhen, Zhuhai, Dongguan, Zhongshan, Foshan, Jiangmen, deler av Huizhou (Huizhou by, Huiyang, Huidong, Boluo), og deler av Zhaoqing (Zhaoqing by, Gaoyao og Sihui). Dessuten medregnes Hongkong og Macao. 

Den østlige delen av regionen (Shenzhen, Dongguan, Guangzhou, Hongkong) er generelt den mest økonomisk utviklede. Nye transportårer og planlagte mellom Hongkong, Macao og Zhuhai antas å akselerere den økonomiske vekst på vestsiden. Den foreslåtte 29 kilometer lange Hongkong-Zhuhai-Macao-broen inngår i dette.

Eksterne lenker
---------------

* (en) Pearl River Delta – kategori av bilder, video eller lyd på Commons Rediger på Wikidata


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** SUDOC **·** BNE **·** GeoNames
 |
**Sharjah** (arabisk: الشارقة‎) er hovedstaden i emiratet Sharjah i De forente arabiske emirater, og ligger på kysten av Persiagulfen, umiddelbart nord for storbyen Dubai som den er sammenvokst med. Sharjah er foruten emirathovedstad og kulturelt sentrum, en utpreget pendlerforstad til Dubai med meget stor indisk befolkning. Sharjah er landets fjerde mest folkerike by med om lag 600.000 innbyggere (2008), over et bebygd areal som dekker 235 km².

I Sharjah kommune ligger Sharjah internasjonale lufthavn, som er plassert bare 10 km nord for Dubai internasjonale lufthavn. Havnefunksjonen er ubetydelig med en middelsstor havn – Himriyah Port – men Sharjah har vokst fram til å bli et betydelig finans- og turistsentrum. Hovedsakelig har byen en rekke kulturinstitusjoner, gallerier, museer og arkeologiske forskningsprosjekt. Videre er Sharjah et lavkostnadsområde hvor arbeidsinnvandrere fra Asia bor, og pendler til de mange arbeidsplassene i tjenestesektoren og bygg- og anleggssektoren i Dubai.

Palasset til emir Sultan bin Mohamed Al-Qasimi av Sharjah ligger 20 km sørøst for byen.

Byen er et utdanningssenter med flere anerkjente universiteter, mange av dem lokalisert i en egen universitetsby: University of Sharjah, American University of Sharjah, det er en campus for amerikanske Troy University, og det finnes et emiratisk, privat universitet – Skyline University College. University of Sharjah har en avdeling også på østkysten ved Det indiske hav, like utenfor byen Khor Fakkan.

Eksterne lenker
---------------

* Offisielt nettsted Rediger på Wikidata

* (en) Sharjah – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** SUDOC **·** NKC **·** GeoNames
 |



1. ↑  .
***Sølvskøytene*** (originaltittel: *Сере́бряные коньки́*) er en russisk film fra 2020, regissert av Michael Lockshin.

Handling
--------

På julaften i 1899 forvandler St. Petersburgs frosne elver og kanaler, resten av hovedstaden til et eventyr-lignende området. Den atten år gamle Matvej Poljakov arbeider for et lokalt bakeri. Nikolaj Vjazemskijs datter Alisa Vjazemskaja er interessert i kjemi og vitenskapens verden. Men hun blir tvunget til å skjule hobbyene sine for faren sin, som i likhet med mange russiske aristokrater på den tiden mener at en kvinne ikke trenger høyere utdannelse i det hele tatt.

Noen dager før begynnelsen av 1900-tallet, mister Matvej jobben som budbringer fordi han ikke klarte å levere en bestilling i tide. Samtidig oppdager han at faren hans har utviklet Tuberkulose. På sykehuset får Matvej vite at det kanskje finnes en kostbar medisin for faren hans i Tyskland. Ved en tilfeldighet møter Matvej en gruppe lommetyver, ledet av «Alex» ved navn Ice Gang. Matvej begynner snart å trene sammen med Ice Gang for å lære bli en lommetyv, i håp om å skaffe nok penger til å betale for farens medisinske behandling.

Skuespillere
------------

* Fjodor Fedotov som Matvej Poljakov
* Sofja Priss som Alisa Vjazemskaja
* Kirill Zajtsev som Arkadij Trubetskoj
* Jurij Borisov som Aleksej Tarasov
* Aleksej Guskov som Nikolaj Nikolaevitsj Vjazemskij

Referanser
----------

1. ↑  Главный редактор журнала "КиноРепортер": "Золотой орел" открыл нового режиссера для нашего кино
2. ↑  Серебряные коньки (2020)

Eksterne lenker
---------------

* (en) *Sølvskøytene* på Internet Movie Database Rediger på Wikidata

* (fr) *Sølvskøytene* på Allociné Rediger på Wikidata

* (en) *Sølvskøytene* på Rotten Tomatoes Rediger på Wikidata
**Jordskjelvet i Canterbury** (også kjent som Christchurch jordskjelv eller Darfield jordskjelv) var en 7,1 magnitude jordskjelv, som rammet Sørøya på New Zealand klokken 04:35 den 4. september 2010 lokal tid (16:35 3 september UTC).

Skjelvet forårsaket omfattende skader og flere strømbrudd, spesielt i byen Christchurch, som er New Zealands nest største by. To beboere ble alvorlig skadet, en som følge av en sammenrast pipe og en annen av flygende glass. En person døde av hjerteinfarkt under skjelvet, selv om dette ikke kunne være direkte knyttet til jordskjelvet. Antallet omkomne var lite på grunn av god jordskjelvssikring i større deler av bygningsmassen og at skjelvet inntraff midt på natten, da de fleste var borte fra gatene.

Jordskjelvets episenter var 40 kilometer vest for Christchurch, i nærheten av byen Darfield. Hypocenter var på grunt dyp på 10 km. Et forskjelv av magnitude 5,8 inntraff fem sekunder før den største skjelvet, og sterke etterskjelv har blitt rapportert, opp til magnitude 5.4. Den første skjelvet varte ca 40 sekunder, og ble følt mye over Sørøya, og i Nord-Island så langt nord som New Plymouth.

The National Crisis Management Centre i kjelleren av Beehive i Wellington ble satt i stand og sivilforsvaret erklærte unntakstilstand for Christchurch, Selwyn District, og Waimakariri District, mens Selwyn District, Waimakariri og Timaru satte i stand nøddriftssentre. I utgangspunktet ble portforbud etablert for deler av Christchurch sentrum fra 7:00 til 7:00 i respons til jordskjelvet. Den newzealandske hæren ble sendt til de hardest rammede områdene i Canterbury.

Etterskjelv har fortsatt inn i 2011, noen forårsaker betydelige skader. Det sterkeste til nå skjedde den 22. februar 2011 som er så langt anslått til størrelsesorden 6.3 som ble følt fra Invercargill til Wellington. 98 personer er bekreftet døde så langt. Økonomiske skader fra jordskjelvet ble bekreftet ved å være mellom $ 2,75 og $ 3500000000 NZD.

|  |  |
| --- | --- |
| Oppslagsverk/autoritetsdata | LCCN
 |
Innavlsdepresjon hos shetlandsponni. Et skadelig recessivt allel kommer fram.
**Innavlsdepresjon** er redusert fitness i en populasjon som følge av paring mellom beslekta individer (innavl). Ordet depresjon brukes her i sin opprinnelige betydning, dvs. forsenkning eller lavere enn. Årsaken til den reduserte fitnessen er at økt innavl gir avkom med redusert heterozygositet. 

Det er to hovedteorier for hvordan redusert heterozygositet kan gi innavlsdepresjon: overdominans og delvis dominans. Overdominanshypotesen bygger på at heterozygoter har høyere fitness (heterozygot fordel) og dermed vil redusert heterozygositet gi avkom med lavere fitness. Delvis dominans-hypotesen baserer seg på at det hos alle individer forekommer dødelige eller skadelige alleler hvis genuttrykk skjules i heterozygot form. Ved innavl øker forekomsten av homozygote loci og individer som er homozygote for de dødelige eller skadelige allelene vil få redusert fitness. 

De fleste populasjoner har noen grad av innavlsdepresjon, fordi det i alle populasjoner finnes mutasjoner som har skadelig effekt, og populasjonene er ikke uendelig store. Dermed vil parringer skje mellom individer som i noen grad (ofte liten hvis populasjonen er stor) er i slekt og dermed vil de skadelige allelenes effekt komme til uttrykk. 

Hos hermafroditter finnes muligheten for den mest ekstreme formen for innavl, sjølbefruktning og innavlsdepresjon kan derfor være spesielt viktig hos slike organismer, som for eksempel blomsterplanter. Det er imidlertid ikke slik at graden av innavlsdepresjon følger direkte av populasjonens innavlsnivå, effekten av innavl er underlagt evolusjon. For eksempel kan effekten av innavlsdepresjon avta gjennom sterk innavl hvis de skadelige allelene fjernes fordi de uttrykkes i flere avkom. Slik «purging» kan gi økt gjennomsnittlig fitness i populasjonen.

En nøkkel for å forhindre innavlsdepresjon er å beregne minimum effektiv populasjonsstørrelse (MEP).

Referanser
----------

1. ↑  Charlesworth, D. og B. Charlesworth (1987). «Inbreeding depression and its evolutionary consequences». *Annual Review of Ecology and Systematics*. 18: 237-268.
**Jordskjelvet i Damaskus i 847** skjedde (trolig den 24. november) i 847. Nyere forskning har indikert at jordskjelvet var en del av flere jordskjelv som strakk seg fra Damaskus i sør, til Antiokia i nord og Mosul i øst.
Det er estimert at 20 000 mennesker mistet livet i Antiokia ifølge historikeren Al-Dhahabi på 1200-tallet, og 50 000 i Mosul. En tror at skjelvet var av de kraftigste som har skjedd langs Dødehavsforkastningen.

Dødehavsforkastningen og tilknyttede strukturer i Libanon og sørlige Syria.

Andre jordskjelv i 847
----------------------

Flere andre byer i Midtøsten fikk også store ødeleggelser i 847, trolig den samme dagen (24. november). Jordskjelvet i Antiokia kan ha vært det samme som ødela mye av Damaskus i Syria den 24. november 847. I Damaskus begynte jordskjelvet tidlig om morgenen og skjelvene varte til minst midt på dagen. En del av Umayyade-moskeen ble ødelagt og minareten falt ned. Broer og hus kollapset, og store steiner ble forflyttet. Andre byer nær Damaskus ble også ødelagte, som Darayya.

Det var ødeleggelser i byen Homs (Syria), i Libanon, og i regionen Al-Jazira. Det var også et stort jordskjelv i Mosul (nå i Irak), der opp til 50 000 mennesker ble drept.
**Sølvsberget** er en markert topp i det ellers småkuperte terrenget mellom Gran og Tingelstad på Hadeland i Innlandet. Sølvsberget ligger ca. to kilometer vest for Granavollen og Søsterkirkene på Gran. Den karakteristiske profilen kommer av at det er et gammelt vulkanrør som en gang presset seg opp gjennom de sedimentære bergartene i området. Toppen ligger på 493 moh, og er en litt mindre parallell til Brandbukampen lenger nord.

Platået på toppen av Sølvsberget dekker ca. 15 dekar, og er avgrenset med store voller av jord og stein mot sør og vest. Sidene mot nord og øst er tildels stupbratte og vanskelig tilgjengelig. Dette er et godt eksempel på en stor og meget omfangsrik bygdeborg, antakelig fra jernalderen. Det er to opprinnelige innganger gjennom murene, en i sør og en fra vest. I tillegg er en moderne «inngang» laget av en skogsbilvei som kommer opp på topplatået fra sør. Her er det et meget instruktivt snitt gjennom muren som viser hvor bred og høy den egentlig er.

Det er anlagt en merket tursti fra parkeringsplass ved Sølvsbergveien rett vest for tunet på Lunde.

Referanser
----------

1. ↑  «Norgeskart». Kartverket. Besøkt 3. august 2018.
2. ↑  Referansesadelen er ved gården Mellerud sørøst for kollen.
3. ↑  Avstand til samme høyde på Kjekshushaugen i sør.
4. ↑  «Sølvsberget». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
Skader i Coquimbo

**Jordskjelvet i Chile 2015** var et svært kraftig jordskjelv natten til den 17. september 2015. Det ble målt til en momentmagnitude på 8,3 og hadde episenter i havet utenfor byen Illapel og ikke så langt fra havnebyen Coquimbo, knapt 250 kilometer nordvest for Chiles hovedstad Santiago de Chile. Jordskjelvet varte i fem minutter og ble fulgt samme dag av et trettitalls kraftige etterskjelv - et av dem med magnituden 7,0.

Byen Illapel, nord for Santiago, ble hardt rammet, og her befant seg de fleste av de elleve dødsofrene. Tsunamivarslingsenteret for Stillehavet på Hawaii utsendte advarsler om tsunamier over store deler av Stillehavet og i Chile ble rundt en million mennesker evakuert fra kystsoner. Deler av den chilenske kyst ble rammet av bølger på inntil fem meters høyde.

Referanser
----------

1. ↑  Kraftigt jordskalv i Chile – en miljon evakuerade- SVT

Eksterne lenker
---------------

* (en) 2015 Coquimbo earthquake – kategori av bilder, video eller lyd på Commons Rediger på Wikidata
**Abel Pacheco de la Espriella** (født 22. desember 1933 i San José, Costa Rica) var president i Costa Rica mellom 2002 og 2006, som representant for det sosialdemokratiske[] partiet Partido Unidad Social Cristiana (PUSC). 

Pacheco deltok i en kontrarevolusjon som skulle styrte den sittende regjeringen i Nicaragua i 1955.[] Revolusjonen ble ledet av den tidligere presidenten Rafael Calderón. Espriella kjørte en pansret bil med et påmontert maskingevær på taket. Denne revolusjonen mislyktes og ble fordømt av Organisasjonen av amerikanske stater (OAS) og det internasjonale samfunnet forøvrig.

Espriella var det sjette barnet til en bananbonde. En del av barndommen ble tilbrakt i provinsen Limón ved den karibiske kysten, men han returnerte til hovedstaden for å fullføre sin videregående utdannelse. Ved hjelp av stipender fikk Espriella studere medisin i Mexico by. Senere studerte han psykiatri ved Louisiana State University i USA. Mellom 1970 og 1990 var Pacheco en populær foreleser ved Universidad de Costa Rica.[] Han skrev også en rekke romaner og sanger. Den 1. februar 1998 ble Pacheco valgt til nestleder for den lovgivende forsamlingen i Costa Rica, som representant for provinsen San José.

Referanser
----------

1. ↑   Munzinger Personen, oppført som Abel Pacheco de la Espriella, Munzinger IBA 00000023558, besøkt 9. oktober 2017[Hentet fra Wikidata]

|  |  |  |
| --- | --- | --- |
| Forgjenger:**Miguel Ángel Rodríguez** | **President i Costa Rica**(2002–2006) | Etterfølger:**Óscar Arias Sánchez** |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** Munzinger (iba)
 |
**Granskningskommisjonen av 1943** var en undersøkelseskommisjon nedsatt av Vidkun Quislings nasjonale regjering 23. oktober 1943 for å granske Johan Nygaardsvolds regjering og Haakon VIIs opptreden ved angrepet på Norge i 1940. Et sidespor ved undersøkelsen var spørsmålet om Kongehusets legitimitet. Blant annet forsøkte kommisjonen å vise at kongen hadde drevet en personlig utenrikspolitikk uten at dette var kjent for regjering og Storting. I Danmark hadde tyskerne også forsøkt å samle opplysninger om at dronning Maud ikke var kronprins Olavs rette mor, bare hans adoptivmor. Ifølge rykter skulle Olav være sønn av Mauds søster Victoria, samt en britisk offiser. Like før han ble skutt hadde Knut Knutsen Fiane (medlem av kommisjonen) vært i Danmark for å undersøke grunnlaget for ryktene.

Professor Herman Harris Aall fikk vervet som leder av kommisjonen. Knut Knutsen Fiane, som senere ble myrdet, var også medlem av kommisjonen. Ifølge Milorg-lederen og historikeren Svein Blindheim ble Fiane drept for at motstandsbevegelsen skulle sikre seg papirer som kunne ha svertet kongefamilien. Blant øvrige medlemmer var Sverre Krogh som var kommisjonens sakkyndige og kontorsjef og Halldis Neegaard Østbye som hadde ansvaret for frimurer- og jødespørsmål. Det vra ingen tyskere med i kommisjonen, men tyskerne hadde full kontroll over hvilke dokumenter kommisjonen fikk tilgang til.

Kommisjonens arbeid ble aldri fullført.

Referanser
----------

1. 1 2  «Har levd med rykter - Aftenposten.no». 14. oktober 2004. Arkivert fra originalen 26. november 2005. Besøkt 5. juni 2023.
2. 1 2 3  Nora Dalaker Steenberg (2017). ««Det her er noe som ikke stemmer» : Granskningskommisjonen av 1943» (PDF). Besøkt 6. juni 2023.

Portal: Andre verdenskrig
Bathala og Diwata i filippinsk mytologi.
**Filippinsk mytologi** består av en samling beretninger om guder og magiske vesener. Selv om Filippinene i dag er et overveiende katolsk land, lever minnet, og noen ganger en understrøm av overtro, om noen vesener og fortellinger videre i folketroen.[]

Landet består av mange øyer og det er befolket av mange ofte ganske forskjellige etniske grupper. Det er en grunn til at en enhetlig filippinsk mutologi ikke finnes; her er det store regionale forskjeller. Begrepet *filippinsk mytologi* har likevel vært brukt som en samlebetegnelse siden 1900-tallet.[]

Filippinsk mytologi er inkorporert fra forskjellige kilder, har likhetespunkter med indonesiske og malayiske myter, så vel som, hinduistiske, muslimske, shintoistiske, buddhistiske og kristne tradisjoner.[] Noe som er felles, er en tro på himmel, helvete og menneskets sjel.[] Himmelen kalles *kaluwalhatian*, *kalangitan*, *kamurawayan*, og annet. Helvete er *kasamaan*, *sulad*, og annet). Den menneskelige sjel er *kaluluwa*, *kaulolan*, *makatu*, *ginokud* og annet.

Filippinsk mytologi søker å forklare verden (religiøs kosmologi) ved hjelp av åndeveseneres liv og inngripen.[] De kalles anitoer i nord og diwataer i sør.[] Det finnes også heroer og mytologiske skapninger. De fleste av disse myter er blitt overlevert ved munslig tradering, og bevart i samfunnene av åndelige ledere eller sjamaner (*babaylan*, *katalonan*, *mumbaki*, *baglan*, *machanitu*, *walian*, *mangubat*, *bahasa*, etc.) og samfunnets eldste.[]

Litteratur
----------

* *Philippinische Märchen* - Nacherzählt von Josef Genzor, Verlag Werner Dausien, Hanau/Main Deutschland 1978, ISBN 3-76843842-2
* *Philippinische Märchen* - Hrsg. Hazel Wrigglesworth, Eugen Diederichs Verlag, Wien Österreich 1993, ISBN 3-424-01095-2
* Eugenio, Damiana (2007): *Philippinische Volksliteratur*: Eine Anthologie, 2. Quezon Stadt: Universität der Philippinen Presse, 498. ISBN 978-971-542-536-0
**Ei triangulær matrise** i lineær algebra er en særskilt type kvadratisk matrise. Ei kvadratisk matrise er enten øvre eller nedre triangulær. Matrisa er kalt nedre triangulær om alle element over diagonalen er 0. Om alle element under diagonalen er 0 er matrisa kalt øvre triangulær.

Ettersom matriselikninger med tringulære matriser er enklere å løse så er de svært sentrale i nummerisk lineær algebra. For eksempel vil ei LU-faktorisering splitte opp ei matrise i ei nedre og ei øvre triangulær matrise. Ei matriselikning på denne formen kan løses ved henholdsvis forlengssubstitusjon og baklengssubstitusjon.

Forlengssubstitusjon
--------------------

Løsninga av et likningssystem på formen Ax=b der A er ei nedre triangulær matrise kan løses ved forlengssubstitusjon, definert som:

{\displaystyle x\_{i}={\frac {b\_{i}-\sum \_{j=1}^{i-1}a\_{i,j}x\_{j}}{a\_{i,i}}}}

For {\displaystyle i=1,..n}.

Baklengssubstitusjon
--------------------

Løsninga av et likningssystem på formen Ax=b der A er ei øvre triangulær matrise kan løses ved baklengssubstitusjon, definert som:

{\displaystyle x\_{i}={\frac {b\_{i}-\sum \_{j=i+1}^{n}a\_{i,j}x\_{j}}{a\_{i,i}}}}

For {\displaystyle i=n,n-1,...1}. Indeksene er minkende, derav navnet baklengssubstitusjon.

|  |  |
| --- | --- |
| Oppslagsverk/autoritetsdata | MathWorld
 |
**Emiratet Afghanistan** (Pashto: إمارة أفغانستان, *Da Afghanistan Amarat*),var et emirat mellom Sentral-Asia og Sør-Asia. Emiratet ble skapt av huset Durrani da Dost Mohammed Khan fra Barakzai-dynastiet i Kabul regjerte. Perioden ble preget av det store spillet og sterk europeisk innflytelse. Emiratet Afghanistan fortsatte krigen mot Sikhriket, som ledet til den første anglo-afghanske krig, der afghanerne led et alvorlig nederlag i slaget ved Kabul 1842. Under den andre anglo-afghanske krig beseiret britene igjen afghanerne, denne gangen i slaget ved Kandahar. Afghanistan kom siden under britisk beskyttelse fram til Rawalpindi-traktaten ble skrevet under i 1919, etter den tredje anglo-afghanske krig.

Litteratur
----------

* Jan-Heeren Grevemeyer (1989). *Afghanistan: Sozialer Wandel und Staat im 20. Jahrhundert* **(tysk)**. Berlin: VWB-Verlag. ISBN 978-3-927408-24-1.
* Karl E. Meyer og Shareen Blair Brysac (1999). *Tournament of shadows, The great game and the race for empire in central asia* **(engelsk)**. ?. ISBN 1-58243-028-4.
* Philip J. Haythornthwaite. *The Colonial Wars Source Book* **(engelsk)**. ?. ISBN 9781854094360.
Ordenstegn for kommandør av Filippinenes æreslegion
Båndstripe for Filippinenes æreslegion
**Filippinenes æreslegion** (tagalog: *Lehiyong Pandangal ng Pilipinas*, engelsk: *Philippine Legion of Honor*) er en filippinsk orden innstiftet av Den filippinske hæren 3. juli 1947 til belønning av fortjenstfull militær innsats. Ordenen kan tildeles filippinere og utenlandske statsborgere. Filippinenes æreslegion rangerer som den fjerde fremste utmerkelse i Filippinenes ordensvesen, etter Quezontjenestekorset, Lakandula-ordenen og Sikatuna-ordenen, men før Gabriela Silang-ordenen, Nasjonale kunstneres orden, Nasjonale vitenskapsmenns orden og Nasjonale samfunnsforskeres orden. Ordenen tildeles av forsvarsministeren.

Inndeling
---------

Filippinenes æreslegion var først inndelt i fire trinn, men dette ble i 2003 endret slik at ordenen er inndelt i seks grader:

* Sjefskommandør (*Punong Komandante*)
* Storkommandør (*Maringal na Komandante*)
* Storoffiser (*Maringal na Pinuno*)
* Kommandør(*Komandante*)
* Offiser (*Pinuno*)
* Legionær (*Lehiyonaryo*)

Insignier
---------

Ordenstegnet for Filippinenes æreslegion har form av en stjerne med åtte stråler, som i Filippinenes flagg, i gull med rød emalje på strålene. Solen er lagt over en grønnemaljert laurbærkrans. Midtmedaljongen er i gull og bærer en åttekantet figur med buede sider der det er plassert en heraldisk sjøløve med sverd. Figuren er i gull. Reversen bærer innskriften FOR «MERITORIOUS SERVICE REPUBLIC OF THE PHILIPPINES». Ordenstegnet er opphengt i båndet i et element utformet som en grønnemaljert krans. 

Ordensstjernen er en større utgave av ordenstegnet.

Ordensbåndet er rødt med hvitkantet blå midtstripe.

Tildeling
---------

Tildeling av Filippinenes æreslegion finner sted på årsdagen for Filippinenes uavhengighet.

For sivile tildeles Filippinenes æreslegion etter et reglement der en persons stilling og status er avgjørende for hvilken grad vedkommende mottar.

Kilder
------

* «Philippines» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1463–1464
* «Philippines» i Robert Werlich: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974, s. 341
**Kinesiske au pairer i USA** har det vært siden 2007. I 2002 ble de første kinesiske au pair-applikanter sendt til Europa. I 2006 ble det iverksatt planer om å sende au pairer fra Folkerepublikken Kina til USA, og i mars 2007 ankom Hongbin Yu fra Harbin som første kinesiske au pair til USA.

Historikk
---------

Au pair-konseptet ble introdusert i Kina i 2001 av HHS Center (Kinas første au pair-formidling), og transkribert *Hu Hui Sheng* på pinyin. I 2007 ble det forhandlinger mellom Kina og USA, og American Cultural Exchange (Go Au Pair) ble den første organisasjon som mottok en kinesisk au pair i USA.

Kinesiske au pairer beskrives som ettertraktede i mange amerikanske familier. *The New York Times* og Spiegel Online International forklarer denne trend med det økende antall adopsjoner av kinesiske barn, samt et ønske om å lære barna mandarin.

Referanser
----------

1. ↑  Bellafante, Ginia (2006) To Give Children an Edge, Au Pairs From China, from
2. ↑
3. ↑  
EconEdge (2006). Bilingual Babies: Mandarin Speaking Au Pairs from China in High Demand, from «Arkiverade kopian». Arkivert fra originalen 18. desember 2008. Besøkt 21. mars 2012.
**Johanne *«Hanken»* Parelius Astrup** (født Parelius 13. februar 1879 på Lergrovik gård i Bolsøy, død 4. august 1965) var en norsk folkeskolelærer og forfatter som ble mest kjent for sine ungpikebøker.

Hanken Parelius Astrup var datter av proprietær Rasmus Parelius (1849-1883) og Eline Johanne Marstrand (1851-1935). Faren døde tidlig, men enken ble boende på Lergrovik til 1890. Hanken Parelius Astrup skrev blant annet følgende ord om livet på gården: «Stakkars mor! Uten øvelse i landhushold og gift med en idealist uten øvelse i landbruk.»

Hun giftet seg 2. mars 1905 med kjøpmann og klippfiskeksportør Ebbe Carsten Tønder Astrup (f. 1873).

Hanken Parelius Astrup fikk sitt gjennombrudd i 1923 med ungpikeboken *Randi*.

En bok som skiller seg ut fra hennes øvrige produksjon er biografien over Frances E. Willard, som grunnla organisasjonen Det Hvite Bånd, en kristen avholdsorganisasjon for kvinner.

Hanken Parelius Astrup var også folkeskolelærer i Kristiansund, etter utdanning fra Levanger lærerskole.

Bibliografi
-----------

* 1923: *Randi*
* 1925: *Sommereventyr*
* 1926: *Åse og vennene hennes*
* 1929: *Miss Mull*
* 1932: *Tretten*
* 1937: *Frances E. Willard – grunnleggeren av «Det Hvite Bånd»*
* 1948: *Stakkars Katrine*

Referanser
----------

1. ↑  Johnsen, Arne Odd (1963). *Kristiansunds historie*. Kristiansund: I kommisjon hos Barmans bokhandel. s. 764.
2. ↑  Valebrokk, Eva (1998). *Vakre gårder*. Teknologisk forl. s. 76-78. ISBN 8251205123.
3. ↑  Steffens, Haagen Krog (1911). *Norske Slægter 1912*. [Kristiania]: Gyldendalske Boghandel. s. 34.
4. ↑  Folketelling 1910 for 1503 Kristiansund kjøpstad: Bosted by: 0030 Staldbakken
5. ↑  *Aust-Agder Blad 1925.12.29*. Norge, Aust-Agder, Risør. 1925. s. 4.
6. ↑  Folketelling 1900 for 1503 Kristiansund kjøpstad: Bosted by: 0007 Storgaden
7. ↑  *Morgenbladet 1910.09.27*. Norge, Oslo. 1910. s. 1.

Kilder
------

* *Dette skrev kvinner*. Oslo: Skolen. 1984. s. 24-25. ISBN 8257900109.

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**Torger Baardseth** (født 23. september 1875 i Lommedalen, død 21. oktober 1947) var en norsk forlagsbokhandler. Han ledet forlagsvirksomheten hos Cappelen fra 1901 til 1917, da han overtok som leder i Steenske Forlag. Han kjøpte Steenske Forlag sammen med Jørgen Wright Cappelen i 1919, og var deretter leder for Steenske Forlag og deler av Cappelens forlag til 1941. Etter 1941 var han leder for skolebokavdelingen i Cappelen.

Baardseth var formann i Norsk Bokhandler-Medhjelperforening 1902–16, i Den norske Forleggerforening 1922–24 og 1929–36 og i Den norske Bokhandlerforening 1936–39.
Han startet sin karriere i P. T. Mallings forlag.

Referanser
----------

1. ↑  Store norske leksikon om Torger Baardseth
2. ↑  Nils Johan Ringdal og Terje Holtet Larsen: *Kardinaler og kremmere*, Den norske Forleggerforening, ISBN 82-05-23018-8, s. 74

|  |  |  |
| --- | --- | --- |
| Forgjenger:**William Nygaard** | **Styreledere i Den norske Forleggerforening**(1922–1924) | Etterfølger:**William Nygaard** |
| Forgjenger:**William Nygaard** | **Styreledere i Den norske Forleggerforening**(1929–1936) | Etterfølger:**Harald Grieg** |

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook
 |
**Cilgavimab** er et monoklonalt antistoff (MAK) som (mars 2021) er under utprøving i den medisinske behandling av covid-19-pasienter. Det benyttes i kombinasjon med MAK Tixagevimab (som antistoffkombinasjon under navnet AZD7442). Det utvikles av AstraZeneca.

Cilgavimab ble fremstilt rekombinant i ovarialceller fra grå dverghamster (CHO-celler). Antistoffets tunge gamma-kjede består av 461 aminosyrer, den lette kappa-kjeden av 219 aminosyrer. Medikamentet sikter seg inn mot SARS-CoV-2-virusets spikeprotein. Strukturen i et isolert antistoff av type IgG1 fra serumet av covid-19-rekonvalescent ble således modifisert at molekylet forblir lengre i kroppen enn et fysiologisk antistoff (*Long Acting Antibody*, LAAB). Slik skal det også kunne beskytte mot SARS-CoV-2-infeksjon i seks til tolv måneder.

Referanser
----------

1. 1 2  *SARS-CoV-2-Antikörper in Phase III*, www.pharmazeutische-zeitung.de, lest 2021-03-12
2. ↑  World Health Organization (WHO). «Proposed INN: List 124 – COVID-19 (special edition)» (PDF). *WHO Drug Information, Vol. 34, No. 3, 2020*: 649. Besøkt 31. mars 2021.
Lammefjordskroen i Hørve.
Hørve-Værslev Jernbanes lokomotivstall i Hørve.
Hørve stasjon, 2013.
**Hørve** er en stasjonsby i Odsherred i Odsherred kommune, som ligger i Region Sjælland i Danmark. Byen hadde 2.470 innbyggere i 2019.

Byen ligger 4 km nord for Svinninge, 4 km syd for Fårevejle Stationsby, 20 km vest for Holbæk og 25 km sydvest for kommunesenteret Højby. I sydvest har byen vokst sammen med Vallekilde. 

Byen er en stasjonsby, og Hørve stasjon var knutepunkt for den tidligere *Hørve-Værslev Jernbane*. I Værslevbanens tid oppstod det en bebyggelse rundt stasjonen, med hotell og bakeri, og senere vokste stasjonsbyen sammen med kirkelandsbyen. 

Høvre kirke fra 1100-tallet ligger i gamlebyen, nord i byen. Den var tidligere en rundkirke, men ble endret til en «normal» landsbykirke senere. Byen har et bibliotek, og har grunnskole (Vallekilde-Hørve Skole), friskole (Vallekilde-Hørve Friskole) og høyskole (Vallekilde Højskole). Samfunnshuset *Hørve Medborgerhus* kan brukes til åpne arrangementer, og brukes av kommunens familieavdeling. Hørve Hotell ble bygd i 1921. 

Dragsholm slott ligger ca. 6 km nordvest for Hørve.

Referanser
----------

1. ↑  Medborgerhuset - *Hørve Medborgerhus* Arkivert 1. desember 2017 hos Wayback Machine. besøkt 7. juni 2019.

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GeoNames
 |

Portal: Danmark
**Lars Lien** (født 10. august 1964) er en norsk saxofonist.

Han var med på å stifte ensemblene Saxofon Concentus i 1990 og NoXaS i 2007.

Lien utdannet seg ved Norges musikkhøgskole, og siden det har han i over 25 år har han jobbet med nyskrevet og klassisk musikk som solist, kammermusiker, forsker og pedagog. Hans samarbeid med norske komponister har resultert i mange urframførelser og nye verker for saxofon, blant annet: Cecilie Ore, *Semper Semper* med Saxofon Concentus i 1998; og Rune Rebne, *Ooid -* som ble kåret av Norsk Komponistforening til Årets Kammerverk i 1995.

Han har deltatt i konserter og utgivelser med Affinis Esnemble, Oslo Sinfonietta, Ensemble Ernst, Bergen Filharmoniske Orskester, Hedmarken Symfoniorkester, Oslo-Filharmonien og BIT20 Ensemble.

Forskning- og kunstnerisk utviklingsarbeid (FoU)
------------------------------------------------

Lars Lien er førsteamanuensis i klassisk saksofon ved Det kunstfaglige fakultet - Musikkonservatoriet i Tromsø.

Lien har også jobbet med å finne tilbake til klangen i instrumentet slik den var da Adolph Sax skapte saxofonen for rundt 150 år siden. 

Lars Lien står i spissen for Buescher Scandinavia.

Undervisningspris
-----------------

I 2016 mottok Lars Lien Det kunstfaglige fakultetets undervisningspris for sitt fremragende arbeid for å bedre undervisningskvalitet og læringsmiljøet ved fakultetet.

Prisen var en anerkjennelse av hans store innsats, glødende engasjement og genuine interesse for studentenes faglige utvikling og for hans arbeid med å høyne kvaliteten i faget kammermusikk.

Utgivelser
----------

* *Tiar - November,* 2013, LAWO Music

### Som solist

* *Phonetix,* 2016, LAWO Classics
* *Definetely Pling Plong: Eight Ways of Making Music - BIT20 Ensemble*, 1995, HEMERA

### Med Saxofon Concentus

* *Second Tale,* 2000, SIMAX classics
* *Saxophone Quartets,* 1997, SIMAX

### Med NoXaS Saxophone Quartet

* *Yngve Slettholm Chamber Music for Saxophone and Percussion*, 2010, LAWO Classics

### Med Bergen Filharmoniske Orkester

* *Vaughan Williams,* 2017, CHANDOS

Referanser
----------

1. ↑  «Buescher Scandinavia». *Buescher Scandinavia*. Besøkt 16. september 2017.

|  |  |
| --- | --- |
| Oppslagsverk/autoritetsdata | VIAF **·** LCCN **·** NKC
 |
| Medaljeoversikt |
| --- |
| Konkurrerte for Canadas flagg Canada |
|  i alpint: |
| De olympiske ringer Vinter-OL for ungdom |
| Sølv | 2016 Lillehammer | Slalåm |

**Ali Nullmeyer** (født 21. august 1998 i Toronto i Ontario) er en canadisk alpinist, som representerer klubben Green Mountain Valley School. Hun ble canadisk juniormester i 2015, og har gull i slalåm fra vinter-OL for ungdom 2016 på Lillehammer som fremste internasjonale meritt.

Under Vinter-OL 2022 i Beijing, ble hun nummer 22 i slalåm.

Idrettskarriere
---------------

2014/15
Nullmeyer deltok ved Nor-Am Cup 2014/15, der hun fikk 4.-plass i slalåm i Burke Mountain i mars som beste enkeltresultat. Ved den canadiske juniormesterskapet i alpint i februar vant hun slalåm og kom på 2.-plass i super-G, bak Beatrix Lever. Hun fullførte ikke storslalåmrennet. Hun deltok også ved det canadiske mesterskapet i mars, men fullførte ikke slalåmrennet der.

2015/16
Ved Nor-Am Cup 2015/16 kom hun på 2.-plass i slalåmrennet i Panorama i Canada i desember. Hun deltok i Vinter-OL for ungdom 2016, der hun fikk én medalje - her kom hun på 2.-plass i slalåm, bak sveitsiske Aline Danioth. Hun kom på 5.-plass i storslalåm og 7.-plass i super-G. I parallellslalåm for mixlag kom Canada på 4.-plass.

Ved junior-VM i alpint 2016 i Sotsji i Russland kom hun på 10.-plass i slalåm.

2016/17
I junior-VM i alpint 2017 i Åre kjørte hun på Canadas lag som vant lagkonkurransen.

Referanser
----------

1. ↑  Alpine Canada - *2015-16 Development Program Athletes* Arkivert 6. mars 2016 hos Wayback Machine. besøkt 6. mars 2016.
2. ↑  «Alpine skiing - Results Book» (PDF). Arkivert fra originalen (PDF) 20. februar 2022. Besøkt 23. februar 2021.

Eksterne lenker
---------------

* (en) Ali Nullmeyer – Olympedia Rediger på Wikidata

* (en) Ali Nullmeyer – FIS (alpint) Rediger på Wikidata
* (en) Profil hos ungdoms-OL 2016 (arkivert)
Et **forretningsobjekt** er en entitet i en flerlagsarkitektur-applikasjonsprogramvare som fungerer sammen med lag for datatilgang og forretningslogikk for transport av data.[]

Forretningsobjekter skiller tilstand fra atferd fordi de kommuniseres på tvers av nivåene i et flerlags system, mens det virkelige arbeidet til applikasjonen gjøres i forretningsnivået, og beveger seg ikke på tvers av nivåene.

Funksjon
--------

Mens et program kan implementere klasser (som vanligvis ender i objekter som administrerer eller utfører atferd), gjør dermot et forretningsobjekt vanligvis ingenting selv, men innehar en mengde med instansvariabler eller egenskap, også kjent som attributter, og assosiasjoner med andre forretningsobjekter, hvilket gir en oversikt over tilknytninger mellom objekter som representerer forretningsrelasjonene.

En domenemodell hvor forretningsobjektet ikke har noen oppførsel kalles en anemisk domenemodell.

Eksempler
---------

For eksempel kan "Avdelingsleder" være et forretningsobjekt der attributtene kan være "Navn", "Etternavn", "Alder", "Område", "Land" og den kan ha en en-til-mange assosiasjon med den sine ansatte (en samling av "Ansatt"-instanser).

Et annet eksempel kan være et konsept hvor en "Prosess" har attributtene "Identifikator", "Navn", "Startdato", "Sluttdato" og "Type", og har en tilknytning til "Ansatt" (den ansvarlige) som startet den.

Se også
-------

* Aktivt oppføringsmønster, designmønster som lagrer objektdata i minnet i relasjonsdatabaser, med funksjoner for å sette inn, oppdatere og slette oppføringer
* Datatilgangsobjekt, designmønster som gir et grensesnitt til en type database eller annen varig mekanisme, og tilbyr dataoperasjoner til applikasjonskall uten å avsløre databasedetaljer
* Dataoverføringsobjekt, designmønster hvor et objekt bærer aggregerte data mellom prosesser for å redusere antallet kall
* Forretningsinnsikt, felt innen informasjonsteknologi som gir beslutningsstøtte og virksomhetskritisk informasjon på bakgrunn av data

Referanser
----------

* Visual Basic 6.0 Business Objects (Engelsk), ISBN 1-86100-107-X
* Rockford Lhotka, Ekspert C# Forretningsobjekter, ISBN 1-59059-344-8
* Rockford Lhotka, Ekspert En-til-En Visuell Grunnleggende .NET Business Objects, ISBN 1-59059-145-3